
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

48. Κατάργηση Παιδόπολης «Αγία Σοφία» Μαγνησίας.... 1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας αερο¬ 
πορικών μεταφορών, μεταξύ της Κυβέρνησης της 
Ελληνικής Δημοκρατίας καιτης Κυβέρνησης της Δη¬ 
μοκρατίας της Κροατίας. (Αθήνα, 27.2.2001). 2 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 48 
Κατάργηση Παιδάπολης «Αγία Σοφία» Μαγνησίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπάψη: 

1 Τις διατάξεις: 

α. του τελευταίου εδαφίου της παραγρ. 6 του άρθρου 1 του 
Ν.3106/2003 «Αναδιοργάνωση του Εθνικού Συστήματος Κοι¬ 
νωνικής Φροντίδας και άλλες διατάξεις» (ΦΕΚ 30 τ.Α'). 

β. του άρθρου 29Ατου Ν.1558/1985 (Α' 137), άπως αυτά 
προστέθηκε με το άρθρο 27 του Ν.2081/1992 (Α' 154) και 
τροποποιήθηκε με το άρθρο 1 παρ.2 περ. α' του Ν.2469/ 
1997 (Α'38). 

2. Την υπ’ αριθμ. ΔΙΔΚ/Φ. 1/2/6139/23.3.2004 κοινή απάφα- 
σητου Πρωθυπουργού και του Υπουργού Εσωτερικών, Δημά- 
σιας Διοίκησης και Αποκέντρωσης «Ανάθεση αρμοδιοτήτων 
Υπουργού Εσωτερικών, Δημάσιας Διοίκησης και Αποκέντρω¬ 
σης στους Υφυπουργούς Εσωτερικών, Δημάσιας Διοίκησης 
και Αποκέντρωσης» (ΦΕΚ527τ.Β). 

3. Την υπ’ αριθμ. 14650/ΔΙΟΕ 85/17.3.2004 κοινή απάφα- 
ση του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 519 τ. Β). 

4. Την υπ’ αριθμ. 27304/17.3.2004 απόφαση του Πρωθυ¬ 
πουργού και του Υπουργού Υγείας και Κοινωνικής Αλλη¬ 
λεγγύης «Ανάθεση αρμοδιοτήτων στους Υφυπουργούς 
Υγείας και Κοινωνικής Αλληλεγγύης Αθανάσιο Γιαννόπου- 
λο και Γεώργιο Κωνσταντόπουλο»(ΦΕΚ 51 τ.Β'). 

5. Την υπ’ αριθμ. 3894/7.8.2003 διαπιστωτική πράξη του 


Προέδρου του Περιφερειακού Συστήματος Υγείας και 
Πρόνοιας Θεσσαλίας (ΦΕΚ211/3.9.2003τ.Ν.Π.Δ.Δ.). 

6. Την υπ’ αριθμ. 70/29.1.2004 απόφαση της Συνεδρία¬ 
σης του Διοικητικού Συμβουλίου του Περιφερειακού Συ¬ 
στήματος Υγείας και Πρόνοιας Θεσσαλίας για κατάργηση 
της Παιδόπολης «Αγία Σοφία». 

7. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού. 

8. Το γεγονός ότι η Παιδόπολη έχει ήδη αναστείλειτη λει¬ 
τουργία της με την απόφαση της υπ’ αριθμ. 62/6.10.2003 Συ¬ 
νεδρίασης του Διοικητικού Συμβουλίου του Περιφερειακού 
Συστήματος Υγείας και Πρόνοιας Θεσσαλίας. 

9. Την υπ’ αριθμ. 310/2004 γνωμοδότηση του Συμβουλίου 
της Επικρατείας, με πρόταση των Υφυπουργών Εσωτερι¬ 
κών, Δημόσιας Διοίκησης και Αποκέντρωσης, Οικονομίας 
και Οικονομικών και Υγείας και Κοινωνικής Αλληλεγγύης, 
αποφασίζουμε: 

Άρθρο 1 

Η Παιδόπολη «Αγία Σοφία» Μαγνησίας, που αποτελεί μο¬ 
νάδα Κοινωνικής Φροντίδας του Περιφερειακού Συστήμα¬ 
τος Υγείας και Πρόνοιας (Πε.Σ.Υ.Π.) Θεσσαλίας, σύμφωνα 
μετά άρθρο 1 παρ. 2 περ. ΣΤ υποπ. ζτου Ν.3106/2003, 
καταργείται από της μετατάξεως ή της μεταφοράς του 
προσωπικού της σε άλλους φορείς, κατά τα οριζόμενα στο 
άρθρο 2 του παρόντος. 

Άρθρο 2 

Το προσωπικό της Παιδόπολης, που καταργείται με το 
άρθρο 1 του παρόντος, μετατάσσεται ή μεταφέρεται, με 
απόφαση του Υπουργού Υγείας και Κοινωνικής Αλληλεγ¬ 
γύης, σε κενές οργανικές θέσεις προσωπικού της ίδιας κα¬ 
τηγορίας και με την ίδια σχέση εργασίας των αποκεντρω¬ 
μένων μονάδων Υγείας και Πρόνοιαςτου Πε.Σ.Υ.Π. Θεσσα¬ 
λίας ανάλογα με τις δυνατότητες και τις ανάγκες των 
μονάδων και αφού ληφθούν υπόψη τα προσόντα και η τυ¬ 
χόν εκδηλωθείσα προτίμηση των ενδιαφερομένων. 

Σε περίπτωση που δεν υπάρχουν κενές θέσεις, το προ¬ 
σωπικό καταλαμβάνει προσωποπαγείς θέσεις των ανωτέ¬ 
ρω Μονάδων που συνιστώνται με την απόφαση μετάταξης 
ή μεταφοράς. 

Άρθρο 3 

Το Πε.Σ.Υ.Π. Θεσσαλίας υπεισέρχεται στα δικαιώματα 
και τις υποχρεώσεις της καταργούμενης Παιδόπολης 
«Αγία Σοφία». 

Άρθρο 4 

Το Πε.Σ.Υ.Π. Θεσσαλίας, στο οποίο περιήλθε η κυριότη¬ 
τα και κάθε άλλο εμπράγματο δικαίωμα επί του συνόλου 

της κινητής και ακίνητης περιουσίας της Παιδόπολης 
«ΑΓΙΑ ΣΟΦΙΑ», σύμφωνα με την παρ. 4 του άρθρου 1 του 
Ν. 3106/2003 στην οποία προστέθηκε το εδάφιο Α.1 του 
άρθρου 21 του Ν. 3172/2003 (ΦΕΚ 197/τ.Α'), έχει στο εξής 
την αποκλειστική χρήση και διαχείριση των περιουσιακών 
στοιχείων της καταργούμενης Παιδόπολης. 

Άρθρο 5 

Η ισχύς του παρόντος Π.Δ/τος αρχίζει απάτη δημοσίευ¬ 
σή του στην Εφημερίδα της Κυβερνήσεως, εκτός αν ορίζε¬ 
ται διαφορετικά στις επιμέρους διατάξεις του. 

Στον Υφυπουργό Υγείας και Κοινωνικής Αλληλεγγύης 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 10 Μαρτίου 2005 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ 


ΑΝΑΚΟΙΝΩΣΕΙΣ 


Αριθ. Φ.0544/ΑΣ 204/Μ.5229 (2) 

Ανακοίνωση για τη θέση σε ισχύ της Συμφωνίας αεροπορι¬ 
κών μεταφορών, μεταξύ της Κυβέρνησης της Ελληνι¬ 
κής Δημοκρατίας καιτης Κυβέρνησηςτης Δημοκρατίας 
της Κροατίας. (Αθήνα, 27.2.2001). 

Το Υπουργείο Εξωτερικών ανακοινώνει ότι η Συμφωνία 
αεροπορικών μεταφορών, μεταξύ της Κυβέρνησης της 
Ελληνικής Δημοκρατίας και της Κυβέρνησης της Δημο¬ 
κρατίας της Κροατίας, που υπογράφηκε στην Αθήνα στις 
27 Φεβρουάριου 2001 και κυρώθηκε από τη Χώρα μας με 
τον υπ’ αριθμ. 2983/2002 Νόμο, ο οποίος δημοσιεύθηκε 
στο υπ’ αριθμ. 14 Φύλλο Εφημερίδας της Κυβερνήσεως, 
τεύχος Α', της 31ης Ιανουαρίου 2002, τέθηκε σε ισχύ, 
σύμφωνα με τη διάταξη του άρθρου 22 αυτής, στις 3 
Μαρτίου 2005. 

Αθήνα, 7 Μαρτίου 2005 

Με εντολή Υπουργού 
Ο Προϊστάμενος της Ε.Ν.Υ. 

ΒΑΣΙΛΕΙΟΣ Ν. ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




